Obamas forsprang på Romney er blitt mindre
Det viser en meningsmåling utført for Reuters. Blant stemmeberettigede som sier de sannsynligvis vil stemme, har Obama støtte fra 47 prosent, mens 42 prosent sier de vil velge Romney. Torsdag var Obamas ledelse på 49 prosent mot Romneys 42. - Jeg tror ikke dette er en stor bekymring for Obama, men det støtter opp om det vi har sagt hele tiden om at det blir et jevnt valg, sier Julia Clark i meningsmålingsselskapet Ipsos som har utført målingen. De to kandidatene møtes onsdag neste uke i den første TV-debatten mellom presidentkandidatene.
President Barack Obamas ledelse over republikanernes presidentkandidat Mitt Romney er blitt 2 prosentpoeng mindre det siste døgnet.